Stéphane Fiset

Stéphane Fiset (*17. jún, 1970, Montreal, Quebec, Kanada) je kanadský bývalý profesionálny hokejový brankár, ktorý sa preslávil najmä pôsobením v kluboch Quebec Nordiques a Los Angeles Kings v National Hockey League. V roku 1996 získal s tímom Colorado Avalanche Stanleyho pohár.

 Kariéra 
Stéphane Fiset mal silnú juniorskú kariéru, keď sa stal najlepším brankárom QMJHL (Jacques Plante Trophy) a CHL, získal ocenenie pre najväčšiu osobnosť sezóny v QMJHL (Paul Dumont Trophy) a bol vyhlásený za najlepší brankársky prospekt quebeckej dorastovej súťaže QMAAA. Výrazne sa zapísal aj v medzinárdonom hokeji, keď v roku 1990 získal s Kanadou zlato na Majstrovstvách sveta hráčov do 20 rokov a bol vyhlásený za najlepšieho brankára turnaju. 

Do NHL bol draftovaný v roku 1988 v 2. kole (24. celkovo) tímom Quebec Nordiques. Prvé roky profesionálnej kariéry trávil najmä v AHL, ale postupne si získal pozíciu náhradníka v prvom tíme Nordiques. V bránkovisku pomáham napr. Jocelynovi Thibaultovi, Ronovi Hextallovi, či Ronovi Tugnuttovi. 

V roku 1994 reprezentoval Kanadu na seniorských  Majstrovstvách sveta, kde získal zlatú medailu. 

Nordiques sa v lete 1995 presťahovali do Denveru a od sezóny 1995/1996 nastupujú ako tím Colorado Avalanche. Fiset za Avalanche odohral už iba jednu sezónu, ale bol svedkom výmeny tehdajšej brankárskej jednotky tímu - Jocelyna Thibaulta do Montreal Canadiens za hviezdneho brankára Patricka Roya. Roy s Fisetom vytvorili funkčný brankársky tandem a s tímom získali Stanleyho pohár.

V júni 1996 bol Fiset spolu s výberom v 1. kole vymenený do tímu Los Angeles Kings za ľavého krídelníka Erica Lacroixa a taktiež za prvokolový draftový výber. V Los Angeles Fiset pôsobil v pozícii prvého brankára a zažil niekoľko úspešných sezón. V sezóne 2000/2001 utrpel viaceré ťažké zranenia ľavého kolena a odchytal iba 7 zápasov. Keďže jeho pokračovanie v kariére bolo otázne a ročník 2001/2002 trávil v AHL, na jar 2002 bol z Los Angeles vymenený do rodného Montrealu Canadiens. Odchytal už však iba tri zápasy a predčasne ukončil profesionálnu kariéru.

V NHL odchytal 390 zápasov, z ktorých vyhral 164, udržal si 3,07 priemer inkasovaných gólov na zápas a 89,9% úspešnosť zákrokov. 

 Trénerská kariéra 
V rokoch 2016-2024 sa Fiset venoval trénovaniu v tíme Thetford Mines Filons v nižšej quebeckej súťaži QCHL. Pôsobil striedavo na pozícia asistenta trénera a trénera brankárov.

 Osobný život 
Napriek tomu, že sa od detstva hokeju venoval, pôvodne ho nemal veľmi rád. Priznal, že hokej nikdy nepozeral v televízii a nikdy sa ako dieťa/mladík nebol pozrieť na domáci zápas Montrealu Canadiens. 

 Masky 
Mnohé z masiek, ktoré Fiset nosil sú považované za ikonické. Slávna je napríklad maska, ktorú nosil v drese Quebecu Nordiques, na ktorej boli vyobrazené tehly z iglu (ktoré Nordiques mali v logu), alebo maska, ktorú nosil v Los Angeles Kings, kde bol vyobrazený Tutanchamón. 

 Štatistiky 
+Základná časťSezónaTímLigaZSOGAAVPRSV%1989-90Quebec NordiquesNHL605.960510.8291990-91Quebec NordiquesNHL303.870210.9021990-91Halifax CitadelsAHL3604.13101580.8741991-92Quebec NordiquesNHL2313.7671020.8901991-92Halifax CitadelsAHL2933.9481460.8881992-93Quebec NordiquesNHL3703.4018940.8841992-93Halifax CitadelsAHL303.672100.8921993-94Cornwall AcesAHL104.000100.8261993-94Quebec NordiquesNHL5023.39202540.8901994-95Quebec NordiquesNHL3222.78171030.9101995-96Colorado Avalanche NHL3712.9322670.8981996-97Los Angeles KingsNHL4443.19132450.9061997-98Los Angeles KingsNHL6022.71262580.9091998-99Los Angeles KingsNHL4232.60182110.9151999-00Los Angeles KingsNHL4712.75201570.9012000-01Los Angeles KingsNHL703.583010.8532000-01Lowell Lock MonstersAHL302.841020.9092001-02Manchester MonarchsAHL2303.137760.9022001-02Montreal CanadiensNHL203.850100.883NHL Spolu390163.07164153440.899
+Play-OffSezónaTímLigaZSOGAAVPRSV%1992-93Quebec NordiquesNHL102.810.9171994-95Quebec NordiquesNHL404.601200.8611995-96Colorado Avalanche NHL100.001997-98Los Angeles KingsNHL204.510200.8851999-00Los Angeles KingsNHL403.000300.8982000-01Los Angeles KingsNHL100.002001-02Montreal CanadiensNHL104.720.842

 Referencie 

Kategória:Narodenia v 1970
Kategória:Narodenia 17. júna
Kategória:Kanadskí hokejisti
Kategória:Kanadskí hokejoví brankári
Kategória:Víťazi Stanleyho pohára
Kategória:Brankári Los Angeles Kings
Kategória:Brankári Colorado Avalanche
Kategória:Brankári Quebec Nordiques
Kategória:Brankári Montreal Canadiens
Kategória:Hokejisti draftovaní klubom Quebec Nordiques
Kategória:Účastníci MS v hokeji 1994